། གཙུག་ལག་ཁང་གི་བདག་པོ་དང་ཞེས་སོགས་ཀྱིས་བསྐུལ་ནས་རྒྱུན་ཆགས་གསུམ་པ་དང་གཞི་བདག་ལ་གཏོར་མ་བཏང་། དེ་ནས་མཁན་པོ་ཁྲི་ལས་བབས་ཏེ་ཁྲི་རྩར་
གདིང་བའི་སྟེང་དུ་བཞུགས་པ་ལ་དབྱར་བདག་གཉིས་ཀྱིས་ཕྱག་གསུམ་བཙལ་ཏེ་གཟན་ཕྲག་ཁྱེར་འགྲེང་འདུད་བཅས་བསྟན་པ་རིན་པོ་ཆེ་གསལ་སོགས་ནས་དབྱར་ཁས་ལེན་གྱི་ཆོ་ག་ལ་ཐུགས་གཏད་པར་ཞུ། མཁན་པོས་
ཆོས་བཞིན་འདུལ་བ་བཞིན་མཛད་པར་ཞུ། ཙོག་པུར་འདུད་རྒྱས་བཙུན་པ་དགོངས་སུ་གསོལ་སོགས་ལན་གསུམ་བརྗོད་ལ་ཐབས་ལེགས་བྱ། ཕྱག་དང་འགྲེང་འདུད་བཅས་བསྟན་པ་རིན་པོ་ཆེ་སོགས་དབྱར་ཁས་ལེན་གྱི་ཆོ་
ག་ལ་ཐུགས་གཏད་པ་སྐུ་དྲིན་ཆེ་ལགས་ལན་དུ་མཁན་པོས་ཡི་རང་གནང་། དེ་ནས་དབྱར་བདག་རྒན་པ་མཁན་པོའི་གཡས་ངོས་སུ་གདིང་བའི་སྟེང་དུ་བཞུགས་དེ་ནས་མཁན་པོ་དང་བསླབ་པ་བགྲེས་པ་གཉིས་ཏེ་གསུམ་གྱིས་
ཕྲག་ཁྱེར་འགྲེང་འདུད་ཀྱིས་དབྱར་གྱི་དུས་ཁྲིམས་བསྒྲགས་དབྱར་གྱི་ཁྲིམས་བསྒྲགས་སྨིན་གླིང་གཞི་གསུམ་དུ་གསལ་བ་ལྟར་དང་མི་འདྲ་བའི་ཁྱད་པར་ཅུང་ཟད་འདུལ་བ་ལུང་ལས་བྱུང་བ་ལྟར་མཆིམས་ཆེན་པོ་དང་བཀའ་
གདམས་གསར་རྙིང་རྣམས་ཀྱིས་ཆུ་འགོར་ཟག་པ་མི་འདོར་བ་འདི་དང་མཁོ་ཞིང་སྤྱད་པར་བྱ་བའི་དངོས་པོ་མྱུར་དུ་བསྐྱལ་བར་བྱ་བ་འདི་དང་། དགེ་བའི་རྩ་བ་ལ་བརྩོན་པར་བྱ་བ་འདི་དང་ཉེ་འཁོར་གཙང་བར་བྱ་བ་འདི་དང་།
སེར་བ་བྱུང་ན་བཟློག་པར་བྱ་བ་ལ་སོགས་པ་འདི་ཡོད་དེ་ཞེས་སོ། །དེ་ནས་དབྱར་བདག་གིས་སྟོན་པའི་ཚུལ་ཤིང་དར་དང་མེ་ཏོག་གིས་དཀྲིས་པ་གུང་སྲིན་གྱིས་བླངས་ཏེ་སྤྱི་བོར་རེག་སྟེ་སྟོན་པའི་སྤྱན་སྔར་འབུལ། དེ་ནས་
སྔར་བཀའ་གདམས་པ་རྣམས་ཀྱི་ཕྱག་བཞེས་གནས་བརྟན་བཅུ་དྲུག་གི་ཚུལ་ཤིང་མཁན་པོའི་བླངས་ནས་དལ་བུ་པང་དུ་བཞག་པའི་སྲོལ་ཡོད་ཀྱང་སྨིན་གླིང་པས་མི་བཞེད་བཀའ་གདམས་གསར་མས་སྟོན་པའི་ཚུལ་ཤིང་གནས་བརྟན་བཅུ་དྲུག་གི་
ཚུལ་ཤིང་མཁན་པོས་ལེན་པར་མཛད་དབྱར་བདག་གིས་བླངས་ཏེ་སྟོན་པའི་སྤྱན་སྔར་ཕུལ་ཀྱང་རུང་མཆན། གནས་བརྟན་ལ་ལེན་པ་འདི་གཏེར་ཆེན་བླ་མ་ལ་དག་པའི་སྣང་བ་དགོས་པ་ཁྱད་པར་ཅན་ཡོད་འདྲ། དབྱར་བདག་གཉིས་ཀྱི་སྣམ་སྦྱར་ཕྲག་ཁྱེར་
གྱིས་རྒན་པས་རྒན་པའི་གྲལ་ནས་འགྲིམ་ཞིང་གཞོན་པས་གཞོན་པའི་གྲལ་ནས་འགྲིམ་མོ། །ཚུལ་ཤིང་གི་ལྷག་མ་ནས་དགེ་སློང་དེར་འཁོད་རྣམས་ཀྱིས་སོ་སོའི་དགེ་ཚུལ་གྱི་ཚུལ་ཤིང་གྲངས་རྒྱབ་ཅིང་ལེན་པ་མ་གཏོགས་མིང་
ལྔ་ལོན་པ་དང་ལས་ཆོག་རྣམས་ཐུགས་ཐོག་ནས་འདོན་ནུས་པ་ཞིག་གིས་རུང་ལགས་མདོ་སོགས་སྟོད་སྨད་ཕྲལ་ནས་གནས་བརྟན་གཉིས་ཀྱིས་ཀྱང་འདོན་རུང་དེར་མ་ཟད་བསླབ་པ་ཤིན་ཏུ་གཞོན་ཀྱང་སོ་ཐར་གྱི་མདོ་ཚིག་
ཕྱེད་ཀྱང་མི་འཁྲུལ་བར་ཐུགས་ནས་ཐོན་ན་མཁན་པོ་རུང་བ་དམིགས་བསལ་ལགས། ཤིས་བརྗོད་དང་སྨོན་ལམ་ཟིན་ནས་དགེ་སློང་གདིང་ཆོས་ཕྲག་ལ་བཀལ་ནས་གཙུག་ལག་ཁང་ལ་བསྐོར་བ་ཞིག་མཛད་ནས་རང་གནས་
ལ་ལྡོག་པ་ཡིན་ཡང་ཞར་བྱུང་བཀའ་གདམས་གསར་མས་ལྟུང་བ་དང་པོ་བཅབས་ཉེས་བཤགས། དེ་ནས་དངོས་གཞི་བཤགས་པ་དང་བསླབ་པ་རྒན་གཞོན་རེས་མོས་མ་ཡིན་པར་ཐམས་ཅད་སྡེབས་འདོན་མཛད་སྲོལ་འདུག
བཀའ་གདམས་ཕྱིར་བཅོས་མང་བ་འདི་མཁས་གྲུབ་ཞལ་སློབ་སྤྱན་སྔ་བློ་གྲོས་རྒྱལ་མཚན་གྱིས་མཛད་པ་ཡིན་ལ་འདུལ་འཛིན་གྲགས་རྒྱལ་གྱི་གཞི་གསུམ་དུ་མི་འདུག ཕྱིར་བཅོས་རྒྱས་པ་དང་པཎ་ཆེན་པའི་དུས་དྲན་བསྟེན་
ཚུལ་འདོན་ཆ་དང་ཟས་གཅོད་ཆོ་ག་སོགས་འཐད་མིན་དགག་སྒྲུབ་མཛད་ཀྱང་དེ་དག་ནི་གྲུབ་མཐའི་ཞེན་པ་ཁོ་ན་ལས་རྒྱུ་མཚན་ཆེ་བར་མ་མཐོང་ཞེས་དགེ་བཤེས་རིག་གྲོལ་རྒྱ་མཚོས་གསུངས། དབྱར་གནས་ལ་ལོ་འགོ་
འཛིན་ཚུལ་གྱིས་དབྱར་སྔ་ཕྱི་ངོས་འཛིན་ཚུལ་མི་འདྲ་བ་གསུམ་དུ་འགྱུར་ཏེ་དེ་ཡང་རྟེན་འབྲེལ་མདོ་འགྲེལ་གྱི་རྗེས་སུ་འབྲངས་ནས་སྐྱོར་མོ་ལུང་གི་སྦ་ཏི་དགྲ་བཅོམ་པ་སོགས་ཀྱིས་ཧོར་ཟླ་བརྒྱད་པའི་ཚེས་བཅུ་དྲུག་ནས་ལོ་

༄༅། །དབྱར་བདག་རྒན་པ་ལ་ཕྱག་གསུམ་ཐང་ཤད་སོགས་གང་འོས་ཀྱི་གཟན་ཕྲག་ཁྱེར་འགྲེང་འདུད་ཀྱིས་བསྟན་པ་རིན་པོ་ཆེ་སོགས་སྔར་ཇི་ལྟ་བར་བྱའོ། །དེ་ནས་དབྱར་བདག་གཉིས་སོ་སོར་གདིང་བ་དང་
བཅས་རྒན་པས་གཡས་དང་གཞོན་པས་གཡོན་མཆན་ཕན་ཚུན་དུ་འཁོད་པ་ལས་དགེ་སློང་གསུམ་རེས་ཁས་བླང་བ་དགེ་ཚུལ་ལའང་འགྲེས། འདུས་ཚོགས་ཤིན་ཏུ་རྒྱས་ཏེ་དབྱར་བདག་དུ་མ་བསྐོས་ཡོད་ནའང་སྔ་མའི་ཚུལ་གྱིས་དཔྱད་དོ། །
དེང་སང་སྨིན་གླིང་ན་དབྱར་བདག་བགྲེས་གཞོན་གཉིས་རེ་དང་། ཐེག་ཆེན་གླིང་ན་དབྱར་བདག་བཞི་རེ་བཞུགས། དང་པོ་དབྱར་བདག་གིས་མཁན་པོའི་མདུན་ནས་ཁས་ལེན་ཚར་བ་དང་མཁན་པོས་དབྱར་བདག་གི་མདུན་
ནས་ཁས་ལེན་པ་འདི་སྔ་འགྱུར་སྨིན་གླིང་པའི་ཕྱག་བཞེས་ཡིན། བཀའ་གདམས་གསར་མ་རྣམས་ཐོག་མ་ནས་མཁན་པོ་སོགས་དགེ་འདུན་ཀུན་གྱིས་དབྱར་བདག་གི་མདུན་ནས་ཁས་བླངས་ཏེ་མཇུག་ཏུ་དབྱར་བདག་གིས་གྲལ་
ན་གནས་པའི་གནས་བརྟན་རྒན་པ་ཞིག་གི་མདུན་ནས་ཁས་ལེན་པར་མཛད། ལྡན་ཆོས་འཁོར་དུ་ཐམས་ཅད་ཀྱིས་མཁན་པོའི་མདུན་ནས་ཁས་ལེན་སྲོལ་འདུག་ལགས། དེང་སང་གཙང་ཕྱོགས་རི་ཁྲོད་འགའ་ཞིག་མ་གཏོག་
དབྱར་ཟླ་དྲང་པོ་གསུམ་དུ་བཞུགས་མཁན་ཆེར་མི་སྣང་བས་དབྱར་ཁས་བླངས་དུས་གསོ་སྦྱོང་གཉིས་སམ་གསུམ་སོང་མཚམས་ནས་གྲོལ་རྒྱུའི་ཀུན་སློང་མ་བཞག་ན་ཉེས་པ་ཡོང་ངམ་ཞེས་དཔྱོད་ལྡན་འགའ་ཞིག་གསུངས་སོ། །
༄༅། །བཞུགས་པ་རྣམས་ཀྱང་འབྱོན་སྲོལ་ཡོད་ཅིང་མཚན་ཐོག་ཐག་ཆོས་འཆད་ཉན་བྱ་བའི་དོན་དུ་སྦྱོར་ཆོག་གི་རྒྱན་བཀོད་སོགས་ཚར་བའི་རྗེས་སུ་གཎྜིས་ཚོགས་བསྡུས་ཏེ། ཐུབ་བསྟོད་ནས་བཟུང་སྲིད་པའི་མཚོ་
ལས་སྒྲོལ་བར་ཤོག་གི་བར་བྱས་ལ་ཚོགས་གྲོལ་བར་མཛད། གལ་ཏེ་སྤྲོ་ཞིང་ནུས་ན་ཁྱིམ་པ་དང་ཐུན་མོང་དུ་ཉན་རུང་གི་མདོ་མཛང་བླུན་དང་སྐྱེས་རབས་ལས་རྣམ་འབྱེད་སོགས་ལུང་བཤད་བསྒྲགས་ན་སྐལ་པ་བཟང་ངོ་གང་
ལྟར་ཡང་ཤིས་བརྗོད་སྨོན་ལམ་བཅས་གྲོལ་བ་ནི་དགག་དབྱེ་སྦྱོར་པའི་ཆོ་གའོ། །དགག་དབྱེ་དངོས་གཞི་ནིི་སང་ནམ་ལངས་ཀར་ཚོགས་ཏེ་སྒོ་ཁང་ངམ་ཁྱམས་སུ་ལྟུང་བ་ཕྱིར་བཅོས་དང་བྱིན་རླབས་ཚར་ནས་ནང་དུ་ཚོགས།
ཞར་འཕྲོས་རྩྭ་ཟོར་བ་ཞེས་པ་ནི་རྩྭ་སྐྱ་ལ་ཟེར་བ་ཡིན་ཞེས་འགའ་ཞིག་གསུངས་སོ། ཐུབ་བསྟོད་སྭ་སྟི་སིདྡྷཾ་མའམ་གང་རུང་དང་སྡོམ་རྒྱུན་གསོལ་འདེབས་བྱ་ཕྱག་ཟིང་པོ་བྱས་ལ་བཟོད་གསོལ་བྱ། དེ་ནས་དགེ་བསྐོས་ཀྱིས་ཕྱག་
དང་འགྲེང་འདུད་བཅས་བསྟན་པ་རིན་པོ་ཆེ་སོགས་ནས་དེང་དགེ་འདུན་གྱི་དབྱར་སྔ་མའམ་ཕྱི་མ་ཞལ་གྱིས་བཞེས་པའི་དགག་དབྱེ་བཅུ་བཞི་པའམ་བཅོ་ལྔ་པ་ལགས་ཏེ་ཞེས་བསྐུལ་ནས་ཚུལ་ཁྲིམས་རབ་བསྔགས་ཀྱི་མཇུག་གི་
སྲིད་པའི་མཚོ་ལས་སྒྲོལ་བར་ཤོག་ཅེས་པའི་བར་གསོ་སྦྱོང་ཇི་ལྟ་བ་བཞིན་བྱ། དགེ་ཚུལ་གྱིས་བཤགས་པ་དང་བྱིན་རླབས་དཀྱུས་ལྟར་རོ། དགེ་ཚུལ་བཀར་བའི་དོད་དུ་སྨིན་གླིང་པས་ཡོལ་བས་བཅད་པའི་ཕྱི་རུ་འཇོག བཀའ་
༄༅། །པ་བགོ་བའི་ཕྱིར་རྫས་ཀྱི་དགག་དབྱེ་བྱ་སྟེ་བསྐོས་པའི་དགེ་སློང་དེས་ཁབ་ཡན་ཆད་དངོས་པོ་ཆུང་བ་ཞིག་ཐོགས་ནས་རྫས་དགག་ཞུ་ཞུ་བའི་སྔོན་ཕྱག་སོགས་མི་དགོས་མཆན། དེ་ནས་དགེ་ཚུལ་གྱི་དགག་དབྱེ་ནང་དུ་བོས་
ནས་བྱེད་པར་གསུངས་ཀྱང་། དབྱར་བདག་ཡོལ་བའི་ཕྱི་རོལ་དུ་སོང་ལ་དགག་དབྱེ་བྱས་ལ་ཡོལ་བའི་ཕྱི་དགེ་སློང་རྒན་པའི་རྒྱབ་ནས་ཕྱག་དང་འགྲེང་འདུད་ཀྱིས་དགེ་འདུན་བཙུན་པ་སོགས་ནས་དགེ་ཚུལ་འདི་སྙེད་ཀྱི་དགག་
དབྱེ་མཛད་ཞེས་གོ་བར་བྱ། དགེ་ཚུལ་སློང་ཐམས་ཅད་ཀྱིས་ལན་བྱ། ཡང་དགེ་ཚུལ་ལ་རྫས་དགག་བྱས་ཏེ་གོ་བར་བྱ་བ་དང་ལན་བྱས་ཏེ་ཡོལ་བ་བསལ། བསྔོ་བ་སོགས་མཉམ་དུ་བྱས་ཏེ་གཙུག་ལག་ཁང་ལ་བསྐོར་བ་དང་
བཅས་ཏེ་རང་གི་གནས་ཁང་དུ་ཕེབ། སླར་དུང་གིས་ཚོགས་པ་བསྡུས་ཏེ་ཆོས་སྤྱོད་བགྲོ་གླེང་གང་རྒྱས་ཐོག་དབྱར་རྙེད་ཐོག་མར་སྤྱོད་ཡུལ་གྱི་གྲོང་ནས་ཕུལ་བའི་གོང་བུ་སོགས་མཉམ་པར་བགོ་བསྐོས་པ་དེས་དགེ་སློང་དང་
དགེ་ཚུལ་གྱི་དབྱར་རྙེད་པ་རྣམས་བགོ་བར་བྱ། བསྔོ་བ་དང་ཤིས་བརྗོད་བྱ་ཚུལ་རས་ཀྱི་ཅོད་པཎ་ལོ་མིང་ཞལ་གྲངས་དང་བསྟུན་པའི་ཤིས་བརྗོད་བྲིས་པས་བརྒྱན་ཏེ་གཙུག་ལག་ཁང་གི་སྒོ་ཁང་དུ་ཁྲེས་པོ་བྱས་ཏེ་འདོག་སྲོལ་
ཡོད་དགག་དབྱེ་དང་གསོ་སྦྱོང་དོན་གཅིག་པས་དེ་ཉིན་དགག་དབྱེ་ལས་གསོ་སྦྱོང་མི་དགོས། ཕྱིར་ཉིན་ཚེས་བཅུ་དྲུག་གམ་ཚེས་གཅིག་ལ་རྒྱང་གྲགས་གཅིག་ཕན་ཆད་ལ་ལྗོངས་རྒྱུ་ཞིང་འགྲོ་བ་ཡིན། དེང་སང་ཕལ་ཆེར་བཙོན་

དང་ཇག་པ་ཤོར་བ་ལྟར་བྱེད་ཅིང་འདུག་ཀྱང་ཁྱིམ་པ་སུན་འབྱིན་པའི་ཉེས་པ་འོང་བས་ཞི་དུལ་བག་ཡོད་ཀྱིས་མཁན་པོས་པཎ་ཞྭ་དང་འཁར་གསིལ་ཐོགས་པའི་རྗེས་སུ་ཁྱུ་མཆོག་གི་ཕྱི་ལ་བེའུ་འབྲང་བ་ལྟར་འབྱོན་དགོས་པ་
ཡིན། ཕྱོགས་ཀུན་ཏུ་འཇིགས་པ་དང་བཅས་པའམ། ཞེས་འདྲེས་པ་ཡོད་ན་ལྗོངས་རྒྱུར་མ་ཕྱིན་པ་ལ་སྤྱིར་བཏང་དུ་ལྟུང་བ་མེད་ལ། འཇིགས་པ་མེད་པའི་ལམ་གྲོགས་རྙེད་བཞིན་དུ་མི་འགྲོ་ན་ཉེས་བྱས་བསྐྱེད་དོ། །བཅུ་
དྲུག་ཉིན་པར་འཇིགས་པ་ལས་སྒྲོལ་བའི་ལམ་གྲོགས་མ་རྙེད་ན་བཅུ་བདུན་ཉིན་པར་གྲོགས་རྙེད་དེ་འགྲོ་ན་ཉེས་པ་མེད་དོ། །ཆོམ་རྐུན་དང་དགྲ་བོ་ལ་སོགས་པའི་འཇིགས་པ་ཡོད་པར་དོགས་པ་དང་དངོས་སུ་ཡོད་པའི་ཡུལ་
ཕྱོགས་སུ་དེ་ལྟར་ཤེས་པའམ་ཐེ་ཚོམ་ཟ་བཞིན་དུ་ལྗོངས་རྒྱུར་ཕྱིན་ན་ཉེས་བྱས་བསྐྱེད་པར་གསུངས་སོ། །འགྲོ་བའི་དུས་འདུ་འཛིའི་གཏམ་དང་ཚུལ་མིན་ཡིད་བྱེད་སྤངས་ཏེ་ཆོས་དང་ལྡན་པའི་གཏམ་གྱིས་སམ་འཕགས་པ་མི་
སྨྲ་བས་ཏེ་ཚུལ་བཞིན་ཡིད་ལ་བྱེད་པས་འགྲོ་བར་བྱའོ། །དེང་སང་འགའ་ཞིག་དབྱར་ཁས་ལེན་པ་ཡིན་ཟེར་ནས་རྣམ་གཡེང་ཉོ་ཚོང་ཁེ་སྤོག་ལ་སེམས་གཡེང་བ་ནི་བདུད་ཀྱི་ལས་ཡིན་པས་རྣམ་པ་ཀུན་ཏུ་དང་ཁྱད་པར་དབྱར་གྱི་
ནང་འདིར་སྤང་བར་བྱའོ། །ཆོས་སྤྱོད་བཅུ་ལ་སོགས་པའི་རྣམ་དཀར་དགེ་བའི་ཕྱོགས་ལ་འབད་པར་བྱའོ། །བསླབ་པའི་དྲི་མ་ཡོངས་སུ་སྦྱོང་བྱེད་པའི། །གཞི་གསུམ་ཆོ་ག་ཐར་གླིང་གྲུ་ཆེན་གྱི། །ཞལ་ཁྲིད་མཐོང་བ་བརྒྱུད་པའི་
གདམས་པ་འགའ་ཞིག་གིས་དགེ་ཚུལ་སྒོ་ཁང་དུ་བཞག་སྲོལ་འདུག་པ་འཐད་ཆེ་བར་མཐོང་། འདུན་པ་དང་དགག་དབྱེ་འབུལ་བ་སོགས་གཞུང་དུ་གསལ་ལྟར་བྱ་མཁན་པོས་ལྟུང་བ་ཐུན་མོང་གི་བྱིན་རླབས་ཐོག་མར་ཡུལ་དུས་
ཀྱི་སྟོབས་སོགས་ནས་གསོལ་བའོ། །ཞེས་པའི་བར་བྱ། གནས་ལ་བློ་མཐུན་མི་དགོས་དེ་ནས་དགག་དབྱེ་བྱེད་པ་པོ་བསྐོ་སྟེ་མཁན་པོས་དབྱར་བདག་གཉིས་ལ་མཉམ་དུ་དགེ་སློང་མིང་འདི་ཞེས་བསྐོ། དགོས་ལ་དཔག་པའི་
ཁྱེད་དག་ཁྱེད་རྣམས་ཞེས་ཕྲད་བསྒྱུར་ཤེས་པར་བྱ་གསོལ་གཉིས་ཀྱི་ལས་དཀྱུས་སུ་གསལ་ལྟར་བྱ། དགག་དབྱེ་དངོས་གཞི་ལ་བསྐོས་པའི་དགེ་སློང་དེས་རྩྭ་ཟོར་བ་སྟེ་འཇག་ཆུན་རྒྱ་གྲམ་དུ་བཅིངས་པ་དགེ་འདུན་ཐམས་ཅད་
ལ་ཁྱབ་པར་བྲིམས་སོ།།དེ་ཡང་ཐོག་མར་མཁན་པོ་ཁྲི་ལས་བབས་ཏེ་གདིང་བར་ཙོག་པུར་བཞུགས་པ་ལ་དབྱར་བདག་གཉིས་ཀྱིས་ཕྱག་དང་རྩྭ་ཆུན་སོ་སོར་ཐོགས་ཏེ་དགག་དབྱེ་བྱ། དེ་ནས་དབྱར་བདག་བགྲེས་པ་མཁན་པོའི་
གཡས་སུ་བཞུགས་པ་ལ་མཁན་པོ་གྲོགས་གཉིས་དང་བཅས་པས་དགག་དབྱེ་བྱས་ལ་དབྱར་བདག་པ་གཉིས་གྲལ་གཡས་གཡོན་གྱི་དཀྱིལ་ནས་དགེ་སློང་གསུམ་རེ་བཀུག་སྟེ་དགག་དབྱེ་བྱའོ། །དེ་ནས་བསྐོས་པ་དེས་རྩྭ་ཆུན་
རྣམས་བསྡུས་པ་བགྲངས་ནས་ཕྱག་དང་འགྲེང་སྟེ་འདུས་པ་འདི་སྙེད་ཀྱིས་དགག་དབྱེ་མཛད་དོ་ཞེས་གྲངས་བརྗོད་ཞེས་གོ་བར་བྱས་པའི་རྗེས་སུ་གྲལ་ན་འཁོད་པ་རྣམས་ཀྱིས་ལེགས་པར་དགག་དབྱེ་སོགས་བརྗོད་དེ་ནས་རྙེད་
དེང་སང་འགའ་ཞིག་དབྱར་ཟླ་བ་གསུམ་ཟླ་བའི་ཕྱོགས་རེར་ངོས་འཛིན་གནང་མཁན་འདུག་ཀྱང་དེ་གཏན་ནས་མི་འཐད་དེ། དགག་དབྱེའི་སྐབས་སུ་གཞི་གསུམ་གྱི་གཞུང་དུ་དབྱར་སྔ་མ་ཡིན་ན་སྟོན་ཟླ་འབྲིང་པོ་དབྱུག་པའི་ཟླ་
བ་དང་ཕྱི་མ་ཡིན་ན་སྟོན་ཟླ་ཐ་ཆུང་སྨིན་དྲུག་ཟླ་བའི་བཅོ་ལྔ་ལ་དགག་དབྱེ་བྱ་གསུངས་པ་དང་དངོས་སུ་འགལ་བའི་ཕྱིར་ཟླ་བ་ཕྱེད་གཉིས་བཞུགས་ནས་དགག་དབྱེ་མཛད་པ་འདི་ནི་གློ་བུར་དགག་དབྱེའོ། །དབྱར་བྱིན་རླབས་
བྱེད་ཚུལ་གཞུང་དུ་གསལ་དགེ་ཚུལ་ལ་ཞག་བདུན་གྱི་གནང་བ་དུས་གཅིག་ལ་སྟེར་སྲོལ་མེད་ཞག་ལ་མི་བཞུགས་ཀྱང་བྱོན་དགོས་པ་བྱུང་ན་ཞག་གཅིག་གི་བྱིན་རླབས་མཛད་པ་ནི་རྐྱེན་གློ་བུར་བ་ལ་དགོངས་སོ། །དབྱར་མཐའི་
ཞག་དྲུག་ལ་ཞག་གཅིག་གཉིས་ཀྱི་བྱིན་རླབས་རུང་བདུན་མི་རུང་བའི་དོན་ཡིན་གསུངས་བྱིན་རླབས་ཟིན་ནས་རང་གི་གནས་ཁང་དུ་མི་འོང་གལ་སྲིད་འོང་ན་བྱིན་རླབས་ཞིག་འགྲོ་དབྱར་གྱི་མཚམས་ནང་དུ་ཆུ་ཆེན་པོ་ཡོད་ན་
ཟམ་པ་བརྟན་པོ་འཛུག་དགོས་ཆུ་ལ་བརྒལ་མི་རུང་ངོ་། །དགག་དབྱེ་བྱེད་པའི་ཕྱག་ལེན་ནི་དེང་སང་ཞག་བཞི་བཅུ་ཞེ་ལྔ་བཞུགས་ནས་གློ་བུར་དགག་དབྱེ་མཛད་པ་ནི་དབྱར་སྔ་མ་ཡིན་ན་ཧོར་ལུགས་ཟླ་བ་བདུན་པའི་དགག་
དབྱེ་བཅུ་བཞི་པ་དང་། དབྱར་ཕྱི་མ་ཡིན་ན་ཧོར་ལུགས་ཟླ་བ་བརྒྱད་པའི་དགག་དབྱེ་བཅོ་ལྔ་པ་ཡིན་པས་ཧོར་ལུགས་ཟླ་བ་བརྒྱད་པའི་ཉེར་དགུའི་དུས་སུ་དགག་དབྱེ་ནི་གསོ་སྦྱོང་ཡིན་པས་དགེ་ཚུལ་སློང་དབྱར་གནས་ལ་མ་

༄༅། །ཕྱག་ལེན་ལྟར། །ཟུར་རྒྱན་ཟིན་ཐོའི་ཚུལ་དུ་སྤེལ་བ་འདིས། །མ་དག༵་ནོར་བའི་ཆོ་ག་རྒྱང་བསྲིངས་ཏེ། །རྣམ་དག༵་མཁས་པའི་བཤད་སྲོལ་ལ་བརྟེན་ནས། །ཡང་དག༵་མདོ་སྔགས་ཟུང་འབྲེལ་བསྟན་པ་ཉིད།
མཐའ་དག༵་མི་མཇེད་ཞིང་འདིར་གསལ་གྱུར་ཅིག །བསྟན༵་འཛིན་མཆོ༵ག་རྣམས་ཞབས་པད་བརྟན༵་པ་དང་། །ཚོག༵ས་མཆོ༵ག་འདུས་སྡེ་འཕ༵གས་ཚོགས་རྒྱ་མཚོ་འཕེལ། །ཐེ༵ག་མཆོ༵ག་ཆོས་ཀྱི་གཞི་ཐེ༵ག་སོ་སོར་ཐར། །འདྲེན་
མཆོག་བཞི་པའི་བསྟན་པ་འབར་གྱུར་ཅིག ། ཅེས་པ་འདི་ཡང་མཁས་གྲུབ་ཀརྨ་འཇམ་དབྱངས་རྣམ་རྒྱལ་གྱི་ཞལ་སློབ་མཁས་དབང་ཀརྨ་གཞན་དོན་གྱི་ཞལ་སྔ་ནས་འདི་ལྟར་བྲིས་ཞེས་བཀའ་ལུང་སྤྱི་བོར་ཕེབས་པ་དང་རང་རེས་ཀྱང་ཟིན་ཐོའི་རིགས་ཆུ་ལ་ཤོར་བས་བསྙེལ་ཐོ་ཞིག་འཕྲལ་དུ་བྲི་
བར་བསམས་ནས་ཅུང་ཟད་ལུས་པ་ན་ཉེ་ཆར་དོན་གཉེར་ཅན་འགའ་ཞིག་གིས་བསྐུལ་བ་ལ་བརྟེན་རང་འདྲའི་བློ་དམན་གསར་བུ་འགའ་ལ་ཅུང་ཟད་ཙམ་ཕན་སྲིད་སྙམ་སྟེ་འཇིག་རྟེན་དབང་ཕྱུག་དཔལ་ཀརྨ་པའི་ཞབས་རྡུལ་སྤྱི་བོར་ཐོབ་ཅིང་དྭགས་བརྒྱུད་སྙིང་པོའི་བསྟན་པ་ལ་མོས་པས་འཇུག་པ་གཏེར་ཆེན་
བླ་མ་རིན་པོ་ཆེའི་འབངས་ཤཱཀྱའི་དགེ་སློང་གི་རྟགས་དང་ཆ་ལུགས་འཛིན་པའི་བན་སྨྱོན་ཀརྨ་སངས་རྒྱས་ཆོས་འཕེལ་ལམ་མིང་གཞན་པད